बिहार के जमुई में अपराधियों ने बैंक लूट की घटना को अंजाम दिया है. जिले के बरहट थाना इलाके के मटिया स्थित ग्रामीण बैंक की शाखा से अपराधियों ने हथियार के बल पर कैश लूटे और फरार हो गए. जानकारी के मुताबिक लुटेरे लगभग आधा दर्जन की संख्या में थे. हथियारबंद अपराधियों ने बैंक से 8 लाख 80 हजार की नगदी की लूट की है. ग्राहक बन कर आये अपराधियो ने बैंक के अंदर घुसकर बैंक कर्मी और ग्राहकों को एक कमरे में बंद कर दिया और फिर कैशियर से कैश बॉक्स खोलवाकर लगभग 9 लाख रुपए लूट लिए. जमुई में लूट की इस घटना को अंजाम देने के बाद अपराधी सीसीटीवी कैमरा के हार्डडिस्क भी अपने साथ लेकर चले गए. बैंक में लूट की जानकारी लोगो को तब मिली जब ग्राहक बैंक के अंदर आये और सभी को कमरे के अंदर बंद देखा. लूट के बाद मौके पर एसपी और एसडीपीओ पहुंजे पुलिस ने फिलहाल मामले की छानबीन शुरू कर दी है. बैंक कर्मियों के अनुसार सभी अपराधियों के हाथ मे देसी कट्टा था. मंगलवार को बिहार में लूट की ये दूसरी बड़ी वारदात है. इससे पहले मधुबनी में भी अपराधियों ने सीएसपी से कैश लूट की घटना को अंजाम दिया था।